**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**Z á k o n**

z ... 2022,

**ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z., zákona č. 125/2016 Z. z., zákona č. 312/2016 Z. z., zákona č. 142/2017 Z. z., zákona č. 177/2018 Z. z., zákona č. 460/2019 Z. z., zákona č. 74/2020 Z. z., zákona č. 198/2020 Z. z., zákona č. 363/2021 Z. z., zákona č. 372/2021 Z. z. a zákona č. 172/2022 Z. z. sa dopĺňa takto:

V § 18 sa odsek 2 dopĺňa písmenom e) ktoré znie:

„e) navrhovaná činnosť, na ktorú sa vzťahuje osobitný predpis20a).“.

Poznámka pod čiarou k odkazu 20a znie:

„20a) Zákon SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov.“.

**Čl. II**

 Zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona č. 499/1991 Zb., zákona č. 154/1995 Z. z., zákona č. 58/1998 Z. z., zákona č. 533/2004 Z. z., zákona č. 577/2007 Z. z., zákona č. 292/2009 Z. z., zákona č. 145/2010 Z. z., zákona č. 136/2010 Z. z., zákona č. 258/2011 Z. z., zákona č. 350/2012 Z. z., zákona č. 58/2014 Z. z., zákona č. 314/2014 Z. z., zákona č. 91/2016 Z. z., zákona č. 315/2016 Z. z., zákona č. 142/2017 Z. z., zákona č. 315/2016 Z. z., zákona č. 177/2018 Z. z. a zákona č. 241/2019 Z. z. sa dopĺňa takto:

§ 11 sa dopĺňa odsekom 4, ktorý znie:

„(4) Na účely posudzovania vplyvov na životné prostredie podľa osobitného predpisu6a) sa osobitný zásah do zemskej kôry na zriaďovanie, prevádzku, zabezpečenie a likvidáciu zariadení na využívanie geotermálnej energie8e),pri ktorom nedochádza k využívaniu geotermálnych vôd,považuje za zmenu navrhovanej činnosti, pokiaľ povoleniu osobitného zásahu do zemskej kôry na zriaďovanie, prevádzku, zabezpečenie a likvidáciu zariadení na využívanie geotermálnej energie podľa odseku 1 predchádza dobývanie výhradného ložiska8f), ktoré bolo predmetom posudzovania vplyvov na životné prostredie, povolenie na dobývanie výhradného ložiska podľa § 10 ods. 1 bolo vydané a dobývanie výhradného ložiska bolo realizované alebo v štádiu realizácie.“.

Poznámky pod čiarou k odkazom 8e a 8f znejú:

„8e) § 34 ods. 1 písm. d) banského zákona.

 8f) § 27 ods. 16 banského zákona.“.

**Čl. III**

 Zákon č. 44/1988 Zb. o ochrane a využití nerastného bohatstva (banský zákon) v znení zákona č. 498/1991 Zb., zákona č. 558/2001 Z. z., zákona č. 203/2004 Z. z., zákona č. 587/2004 Z. z., zákona č. 479/2005 Z. z., zákona č. 219/2007 Z. z., zákona č. 577/2007 Z. z., zákona č. 73/2009 Z. z., zákona č. 104/2010 Z. z., zákona č. 114/2010 Z. z., zákona č. 258/2011 Z. z., zákona č. 311/2013 Z. z., zákona č. 160/2014 Z. z., zákona č. 285/2014 Z. z., zákona č. 314/2014 Z. z. a zákona č. 374/2014 Z. z. sa mení a dopĺňa takto:

**1.** V § 6 ods. 1 sa na konci bodka nahrádza čiarkou a pripájajú sa tieto slová: „najneskôr do 2 mesiacov od podania návrhu na jeho vydanie, prípadne od jeho doplnenia.“.

**2.** Za § 11 sa vkladá § 11a, ktorý vrátane nadpisu znie:

**„§ 11a**

**Osobitné ustanovenia** na vykonávanie geologického prieskumu výhradných ložísk ropy a horľavého zemného plynu

(1) Organizácia, oprávnená2d) vykonávať geologický prieskum výhradných ložísk, vo verejnom záujme, najmä vo všeobecnom hospodárskom záujme na využití výhradného ložiska ropy, horľavého zemného plynu, alebo ropy a horľavého zemného plynu (ďalej len „výhradného ložiska ropy a horľavého zemného plynu“), vyhľadáva a overuje výhradné ložiská ropy a horľavého zemného plynu v určenom prieskumnom území2e) alebo v dobývacom priestore na účely podľa § 31 ods. 2 tohto zákona.

(2) Pri geologickom prieskume výhradných ložísk ropy a horľavého zemného plynu, pri ktorom nevznikne geologické dielo, banské dielo alebo iné objekty stavebného charakteru, organizácia môže krátkodobo vstupovať na cudzí pozemok so súhlasom vlastníka alebo správcu pozemku, na ktorom sa prieskum vykonáva alebo so súhlasom osoby, ktorá má k pozemku nájomný alebo užívací vzťah, ak jeho realizáciou nedôjde k podstatnému obmedzeniu vlastníckych alebo užívacích práv na dobu nie dlhšiu ako 15 dní.“.

Poznámky pod čiarou k odkazom 2d a 2e znejú:

„2d) § 4 zákona č. 569/2007 Z. z. o geologických prácach (geologický zákon) v znení neskorších predpisov.

 2e) § 21 a 22 zákona č. 569/2007 Z. z.“.

1. V § 17 ods. 3 druhej vete sa slovo „oznámi“ nahrádza slovami „bezodkladne od podania návrhu prípadne od jeho doplnenia oznámi“.
2. V § 17 ods. 3 tretej vete sa za slová „podľa potreby s miestnou ohliadkou“ vkladajú slová „najneskôr 14 dní pred ústnym pojednávaním“.
3. V § 17 ods. 3 sa na koncipripájajú tieto slová: „o lehotu nie dlhšiu ako 15 dní“.
4. V § 17 ods. 5 sa vkladá nová prvá veta, ktorá znie: „Obvodný banský úrad rozhodne o návrhu na určenie chráneného ložiskového územia najneskôr do 2 mesiacov od jeho podania, prípadne od jeho doplnenia.“.
5. V § 27 ods. 15 sa na koncipripájajú tieto slová: „a preukázaná doba, počas ktorej sa vykonáva geologický prieskum výhradných ložísk ropy alebo horľavého zemného plynu podľa § 11a tohto zákona a osobitného predpisu13aa)“.

Poznámka pod čiarou k odkazu 13aa znie:

„13aa) Zákon č. 569/2007 Z. z.“.

1. V § 28 ods. 1 sa vypúšťa písmeno b).

Doterajšie písmena c) až g) sa označujú ako písmena b) až f).

1. V § 28 odsek 6 znie:

„(6) Ak nie sú v konaní o určenie dobývacieho priestoru k dispozícii všetky doklady a dokumentácia podľa odseku 1 písm. c) a d) a odseku 2, obvodný banský úrad určí organizácii lehotu na doplnenie návrhu. Ak návrh nebol doplnený v určenej lehote, ani v lehote primerane predĺženej na žiadosť organizácie, obvodný banský úrad konanie o určenie dobývacieho priestoru zastaví.“.

1. V § 28 ods. 8 sa slovo „oznámi“ nahrádza slovami „bezodkladne od podania návrhu prípadne od jeho doplnenia oznámi“.
2. V § 28 ods. 9 sa na konci pripájajú tieto slová: „o lehotu nie dlhšiu ako 15 dní“.
3. V § 28 ods. 13 sa vkladá nová prvá veta, ktorá znie: „Obvodný banský úrad rozhodne o návrhu na určenie dobývacieho priestoru najneskôr do 2 mesiacov od jeho podania, prípadne od jeho doplnenia.“.
4. V § 28 ods. 14 sa slová „podľa odseku 1 písm. a) až c)“ nahrádzajú slovami „podľa odseku 1 písm. a) a b)“.
5. V § 28 ods. 15 sa slová „podľa odseku 1 písm. b) až f)“ nahrádzajú slovami „podľa odseku 1 písm. b) až e)“.
6. § 32a sa dopĺňa odsekom 15, ktorý znie:

„(15) Organizácia je povinná zaplatiť úhradu z ropy alebo horľavého zemného plynu, ktoré získa pri vykonávaní geologického prieskumu výhradných ložísk ropy a horľavého zemného plynu v určenom prieskumnom území2e) alebo v dobývacom priestore a uvedie ich na trh v rámci svojej podnikateľskej činnosti2b); ustanovenia odsekov 2, 6, 8 až 12 a 14 sa použijú obdobne.“.

**Čl. IV**

 Tento zákon nadobúda účinnosť 1. januára 2023.